भगवंत नगर (उन्नाव)- जिले के बिहार थाना क्षेत्र अंतर्गत कस्बा भगवंत नगर के वार्ड नंबर 8 में बिजली के पोल में करंट उतर आने से एक गाय और एक बंदर की मौत हो गई। बताते चलें कि जिस जगह यह घटना घटित हुई वहीं पर एक सकरी गली है जोकि आम जनमानस के आने जाने के लिए एक रास्ता है गनी मत तो यह रही कि, सुबह का वक्त था और बारिश भी हो रही थी, जिस वजह से लोग अपने-अपने घरों पर थे। नहीं तो आम जनता के साथ भी कोई अप्रिय घटना घट सकती थी। वहां के लोगों में इस घटना को लेकर विद्युत विभाग के प्रति रोष व्याप्त है। विद्युत विभाग की बढ़ती लापरवाही के चलते आय दिन कोई-न-कोई अप्रिय घटना घटती रहती है। जिसका खामियाजा यहां की जनता को चुकाना पड़ता है,यहां की जनता का कहना है कि जब कभी भी बिजली से संबंधित शिकायत संबंधित अधिकारियों से करो तो वह वहां के लाइनमैन से बात करने को कहते हैं जब इस बाबत लाइनमैन से बात की जाती है तो लाइनमैन सीधे मुँह बात नहीं करते जिसके चलते यहां की जनता को परेशानियों का सामना करना पड़ता है। वही कस्बे के अन्य वार्डों की बात की जाए तो वहां पर भी लगे बिजली के पोल दुर्घटनाओं को न्योता दे रहे हैं।अब देखना ये है कि बिजली विभाग के सम्बंधित अधिकारी इस घटना से कितनी सिख लेते हैं।